MES – ARCHYVE

,,Meškiukai‘‘ panoro sužinoti, kas per daiktas - tas archyvas. Atvykusius vaikus sutiko vadovai Agnė ir Rimvydas. Paklausti, kaip supranta žodį ,,archyvas‘‘, vieni sakė, kad tai gyvūnas, kiti – kad ten laikomi seni daiktai, treti, kad ten saugomi dokumentai. Pakalbėję, viską išsiaiškinę , vaikai leidosi į virtualią kelionę po Panevėžį, sužinojo, kaip archyvas atrodė prieš 5 metus. Pasiskirstę į grupes, vaikai gavo po dėlionę , kurią bendrom jėgom surinko. Dėlionės buvo su Panevėžio vaizdais. Klausė pasakojimą apie Panevėžio atsiradimo istoriją, sužinojo kodėl pastatytas paminklas Kunigaikščiui Aleksandrui . Domėjosi laisvės aikštės pokyčiais per 100 metų. Vaikai pasižymėjo įžvalga ir konstatavo, kad seniau visur buvo arkliai...Net turgaus aikštėje. Iš nuotraukų atpažino seniausią knygyną Panevėžyje – Masiulio knygyną. Mes ten nesenai buvome, - sakė vaikai. Susidomėję vaikai apžiūrėjo archyvo saugyklas. Skaitė užrašus ant storų dėžių, stebėjosi jų vienoda spalva. Įdomu buvo ir tai, kad saugyklos lentynos gali judėti, kad ten yra vienoda temperatūra ir visai nėra langų.

Vaikai daug sužinojo, padėkojo už suteiktas žinias ir pažadėjo grįžti. Kas žino, gal vaikai - būsimi archyvarai.

Mokytoja Janina